Օյգեն Յոխում

Օյգեն Յոխում (, ), գերմանացի երևելի դիրիժոր, հատկապես աչքի է ընկնում Բախի, Բեթհովենի, Բրուքների, Վագների և Կառլ Օրֆի երաժշտության կատարմամբ։ Ծնվել է Բաբենհաուսենում (Աուգսբուրգ, Գերմանիա)։ Մինչև 1922 թ. ուսանել է դաշնամուր և երգեհոն Աուգսբուրգում, ապա կատարելագորվել դիրիժորական արվեստի մեջ Մյունխենում։

Սկսել է իր դիրիժորական կարիերան 1926 թ.՝ ստանձնելով Մյունխենի ֆիլհարմոնիկ նվագախմբի ղեկավարությունը և կատարելով Բրուքների Յոթերորդ սիմֆոնիան։ 20-30 ական թթ. հաջորդաբար եղել է Կիլի օպերային թատրոնի, Մանհայմի, Դույսբուրգի, Բեռլինի ռադիոյի և Բեռլինի ֆիլհարմոնիկ նվագախմբի դիրիժորը։ 1934 թ. Յոհումը, հաջորդելով Կառլ Բյոմին, դարձել է Համբուրգի պետական օպերայի և Համբուրգի ֆիլհարմոնիկ նվագախմբի ղեկավար՝ զբաղեցնելով այդ պաշտոնները մինչը 1949 թ.։ Երկրորդ համաշխարհային պատերազմից հետո ստանձնել է Բավարիայի ռադիոյի սիմֆոնիկ նվագախմբի գլխավոր դիրիժորը՝ մանլով այդ պաշտոնում մինչև 1960 թ.։ Զուգահեռաբար հանդես է եկել համերգներով Կոնցերտգեբոու (Concertgebouw) նվագախմբի, Լոնդոնի ֆիլհարմոնիկ և Լոնդոնի սիմֆոնիկ նվագախմբերի և աշխարհի այլ հանրաճանաչ նվագախմբերի հետ։ Նա պարբերաբար մասնակցել է Զալցբուրգի և, 1953 - ից, Բայրոյթի փառատոններին։

 Նշանավոր ձայնագրությունները 
Անտոն Բրուքներ, Ութերորդ սիմֆոնիա, Hamburg State Philharmonic Orchestra, 1949
Կառլ Օրֆ, Կարմինա Բուրանա, Bavarian Radio Symphony Orchestra, 1953
Ռիխարդ Վագներ, Նյուրնբերգի մեյսթերզինգերներ, Deutsche Oper Berlin, 1976
Յոհաննես Բրամս. Դաշնամուրի կոնցերտ No. 1, Berlin Philharmonic Orchestra,Էմիլ Գիլիելսի հետ, 1972

 Ծանոթագրություններ 

Կատեգորիա:Գերմանացի դիրիժորներ
Կատեգորիա:Անձինք նամականիշերի վրա
Կատեգորիա:Գերմանացի երաժիշտներ
Կատեգորիա:Երաժիշտներ այբբենական կարգով
Կատեգորիա:Դիրիժորներ
Կատեգորիա:Գերմանացի դաշնակահարներ
Կատեգորիա:Գերմանացի երգեհոնահարներ